"Troyanas" arriba a Sagunt a Escena els dies 3 i 4 d'agost
01 d’agost 2017

Els dies 3 i 4 d'agost tindrà lloc la representació de l'espectacle _Troyanas_ en el Teatre Romà de Sagunt. 

![](/media/41zfegvw/39-troyanas.jpg)  

A partir de les 22.30 hores es podrà gaudir de l'obra teatral representada per Ernesto Alterio i Aitana Sánchez-Gijón al costat d'altres grans actrius com Maggie Civantos, Alba Flores, Gabriela Flores, Miriam Iscla i Pepa López.

  

Es tracta d'una obra produïda pel Festival Internacional de Teatro Clásico de Mérida, Teatro Español y Rovima Producciones.

L'obra, basada en la novel·la d’Eurípides i dirigida per Carme Portaceli, narra en primera persona la història de les dones de Troia. Concretament com, després de finalitzar la guerra, els guanyadors es van repartir estes dones com si d'un botí es tractara. La guerra havia finalitzat, però l'esclavitud d'estes dones no. Elles eren maltractades, violades o assassinades davant la indiferència de la llei i del poble, on eren considerades ciutadanes de segona. En esta obra prenen la paraula perquè siga el públic el que conega la seua història i, denunciar així, al qui van fer d'elles el que van desitjar quedant en la més absoluta impunitat.​ ​

*   [](http://www.facebook.com/sharer.php?u=https://aytosagunto.es/va/actualitat/troyanas-arriba-a-sagunt-a-escena-els-dies-3-i-4-d-agost/ "Facebook")
*   [](http://twitter.com/share?url=https://aytosagunto.es/va/actualitat/troyanas-arriba-a-sagunt-a-escena-els-dies-3-i-4-d-agost/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/troyanas-arriba-a-sagunt-a-escena-els-dies-3-i-4-d-agost/ "Linked In")
*   [](mailto:?body=https://aytosagunto.es/va/actualitat/troyanas-arriba-a-sagunt-a-escena-els-dies-3-i-4-d-agost/)